CELEX ID: 32012D0284
Publication Date: 2012-05-25

Document:
POLITINIO IR SAUGUMO KOMITETO SPRENDIMAS ATALANTA/1/2012
2012 m. gegužės 25 d.
dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo
(2012/284/BUSP)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 38 straipsnį,
atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1) (Atalanta), ypač į jų 6 straipsnį,
kadangi:
(1)
pagal Bendrųjų veiksmų 2008/851/BUSP 6 straipsnio 1 dalį Taryba įgaliojo Politinį ir saugumo komitetą (toliau - PSK) priimti sprendimus dėl ES pajėgų vado skyrimo Europos Sąjungos karinei operacijai, skirtai prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo;
(2)
2011 m. gruodžio 2 d. PSK priėmė Sprendimą Atalanta/4/2011 (2), kuriuo ES pajėgų vadu skiriamas kapitonas Jorge MANSO;
(3)
ES operacijos vadas rekomendavo kontradmirolą Jean-Baptiste DUPUIS skirti nauju ES pajėgų vadu;
(4)
ES karinis komitetas pritaria tai rekomendacijai;
(5)
pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,
PRIĖMĖ ŠĮ SPRENDIMĄ:
1 straipsnis
Kontradmirolas Jean-Baptiste DUPUIS skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES pajėgų vadu.
2 straipsnis
Šis sprendimas įsigalioja jo priėmimo dieną.
Jis taikomas nuo 2012 m. balandžio 6 d.
Priimta Briuselyje 2012 m. gegužės 25 d.

EuroVoc Classification:
Level 1: 100145
100144
100161
100143
Level 2: 100280
100174
100180
100176
100173
Level 3: 5424
2628
5640
1432
4060
All Descriptors: 2383
4212
4742
5786
8465
8482